PIIBLIKOHVIK
Tere tulemast taas Piiblikohvikusse!
Minu tänaseks külaliseks on Nina Åström.
- Tere tulemast saatesse! - Aitäh.
- Tegid uue plaadi Hilja Aaltose tekstidele.
Räägi, kes on Hilja Aaltonen.
- Hilja Aaltonen on 104-aastane Soome naine,
kõneleja, evangelist, kirjanik, poetess, prohvetlik palvetaja,
hingehoidja, kes on Soomes pikka aega tegutsenud.
- Käisid tal hiljuti külas. Milline kogemus see oli?
- Ootasin väga erilist inimest. Ootused olid kõrgel.
Olin temast palju kuulnud ja tema elulugu lugenud.
Ta ongi suurepärane inimene. Mind üllatas tema maalähedus.
Mõistsin, et kui inimene järgib kaua Jeesust ja on vaimne,
muutubki ta maalähedaseks. Ta on alandlik inimene.
Küsimus on elust ja armastusest.
Temaga oli kerge olla kui võrdne võrdsega.
Samuti on tal väga hea huumorimeel.
Kuigi ihu on tema eas juba nõrk, siis silmad säravad.
- Vaatame ühe videolõigu, kus sa teda vanadekodus külastad.
- Milline on sinu tavaline argipäev?
- Magan väga hästi, aga ärkan varakult.
Pärast hommikukohvi ja -võimlemist hakkab inimesi käima.
Siis tuleb iseennast unustada; kõik valud ununevad.
Selline ime tuleb mu üle.
Kui see töö on tehtud, tuleb tavaline tunne tagasi.
- Kas samal päeval võib külas käia ka mitu inimest?
- Jah. Vahel tundub, et neid on liigagi palju,
aga kümme inimest päevas on tavaline.
- Üsna hõivatud päevad. - See on mul töö eest.
See annab mulle jõudu. Mulle meeldib,
et inimesed mind vastu võtavad ja mul on tööd. Naudin seda.
Mitte seda, et mina pääsen esile, vaid peaasi, et sõnum jääb kestma.
- Üks lugu sinu plaadil kannab nime "Kõrvalkõndija".
Selle lõigu põhjal on hämmastav, et 104-aastase Aaltose juures
käib keskmiselt 10 inimest päevas.
Ta võtab neid vastu, vestleb nendega ja käib nende kõrval.
Laulus öeldakse: "Tahan käia kannatajate kõrval,
selleks kutsusid mind, ma tunnetan, tahan käia vaikselt ja kuulates.
Tahan vaadata silma ka kannatajail."
Ütlesid, et Jeesusega käiv inimene on maalähedane ja alandlik.
Kui oluliseks sa seda omadust pead?
- See areneb inimeses aastatega.
Hakkad nägema iseennast ja teisi Jumala silmadega.
Hakkad nägema, mis on oluline. Sebimine väheneb.
See tõmbab teisi ligi.
Kui Kristus end inimeses ilmutab ja inimene loobub ise sebimisest,
pääseb Kristuse lõhn ja ligiolu veel enam esile.
See tõmbab inimesi ligi nagu kärbsepaber.
Kõik vajavad armastust, väikseimast suuremani,
tähtsaimaist unustatuimani. Kõik vajavad,
et keegi neid näeks, ja laseks neil iseendana olla,
öelda, mis neil on vaja öelda.
Et kuulaja ei segaks pidevalt vahele juttudega iseendast: "Mina, mina ..."
Et teisele antaks ruumi.
- Just see Hilja Aaltosega toimubki, kui ta 104-aastasena
võtab vastu 10 inimest.
See on suurt pingutust nõudev asi.
Nägin hiljuti üht omapärase pealkirjaga kristlikku raamatut.
Kuulsa New Yorgi pastori Timothy Kelleri raamat
pole veel ilmunud, kuid kannab nime "Divine Self-forgetfulness" -
"Jumalik eneseunustamine".
Kui inimene tahab olla kõrvalkõndija ja jätta kõrvale kõik jahmerdamise,
on vaja jumalikku eneseunustust, kuid see polegi lihtne.
- Seda ei saa kuskilt võtta ja endale külge liimida.
Jumalik eneseunustamine tekib sellest,
et tuled kõigepealt Jeesuse aktsepteerivate silmade alla,
saad oma patud andeks ning mõistad, et oled OK.
Sulle on armu antud, sind armastatakse, võid olemas olla.
Sellest lähtub võimalus.
Kui imetleda Jeesuse andeksandmise suurust,
leiad seal iseenda, saad üha enam iseendaks.
Siis suudad end unustada.
Sul pole vaja enam teisest inimesest heakskiitu välja kaevata,
või rääkida, kus sa oled käinud ning mida näinud ja kogenud,
et teine näeks kui tubli sa oled. Sa tead, et sind armastatakse.
Kui see sulle kohale jõuab ja sinuga pidevalt kaasas käib,
pole sul enam vaja teistelt heakskiitu hankida
ja jääb ruumi ka teisele inimesele. Siis on sul hea olla
ja teisel sinu lähedal hea, sest sa ei sõida teisest pidevalt üle,
püüdes tõestada enda paremust. Sa tead, et sul on kõik OK.
Olen märganud, et see töötab nii.
- Kust ammutaksid energiat ja jõudu sellise elustiili jaoks?
Millised on konkreetsed praktilised allikad selleks?
- Ma ei saa rääkida Hilja eest, kuid end tema asemele kujutledes
on asi ilmselt kutsumuses.
Kui tead, et sul on kutsumus millekski konkreetseks,
oled sellest kaua teadlik olnud ja see põleb sinus,
saad rahulduse sellest, et teed seda, milleks oled sündinud.
Kujutlen, et see võib olla üks Hilja või kelle tahes jõuallikaist.
Kui jõuad kohta, kus teed seda, mis sulle tõeliselt meeldib.
See võib ka raske olla, kuid Jeesus annab selleks jõu.
Seda pole meis endis, me ei või kujutledagi, et oleks.
Võib-olla meil on kübeke, aga lõpuks saab iga psühholoogia otsa.
Muutun väikeseks, võtan oma väikse koha sisse
ja seal on hea olla.
Mul on oma paik, isiksus ja oma ülesanne.
Mina olen väike inimene, aga Jeesus on suur ja võimas.
Sõltun pidevalt Temast.
Isegi selles, et suudan öelda oma järgmise sõna.
Sõltun kõiges Temast.
- Oled harrastanud enese unustamist sellega,
et oled teinud tööd raskeis paigus ja esinendu Venemaa vanglates.
Väikese tüdrukuna sellest ilmselt ei unistata.
Kuid oled kogenud seda kutsumusena. Milline see on olnud?
- See anti mulle kingitusena.
Ma tõesti ei unistanud sellest ei lapsena ega hiljemgi.
Ma ei pidanud seda enda kohaks. Kuid nagu iga inimene,
tahtsin teha midagi tähenduslikku, mis aitaks.
Ma ise ei teadnud ega julgenud midagi.
Jumal otsustas mind sinna panna. Jumal kutsus mind.
Panin algul üsna tugevalt vastu ega hüpanud rõõmust.
See lähtus minust väljastpoolt.
Kuna ma tahan teha Tema tahtmist, siis otsustasin,
et pean asjaga tutvuma.
Kui seal käima hakkasin, mõistsin, et see on täiesti minu rida.
- See on huvitav.
Ükskõik, kas lebad Hilja Aaltose kombel voodis
käid Venemaa vanglates või mõne Soome ettevõtte juht,
on sinu kutsumus kristlasena alati jumalik eneseunustamine ehk:
"Võtke oma rist ja järgige mind. Salake endid iga päev."
Mida tähendab sinu jaoks enesesalgamine?
See pole eriti modernne ega poliitiliselt korrektne sõnum?
- Mulle tundub, et saame sellest mõistest valesti aru.
See johtub muidugi meie pattulangemisest ja muust.
Oleme valesti aru saanud, et enesesalgamine on halb asi;
et alandlikkus või teenimine on halb ja haletseme ennast seetõttu.
See on raske, halb ja väheväärtuslik. Oleme seda täiesti valesti mõistnud.
Tegelikult teevad need asjad meid õnnelikuks.
Need on vägevad asjad.
Otsime rahuldust kuskilt mujalt. Ka kristlased võivad isekad olla.
Rahuldus ja õnn tulevad teenimisest, alandlikkusest ja risti kandmisest.
Meid on loodud Jumala näo järgi. Piibelgi ütleb,
et Inimese Poeg ei tulnud, et teda teenitaks, vaid teenima.
Ta on ju Jumal ja võiks öelda, et mind tuleb teenida;
ometi teenis Ta ise.
On teisigi asju Jumala juures, mille sarnaseks meid on loodud.
Kui me neid ei leia, pole me need, kes peaksime olema
ega saa õnnelikuks.
- Sellest võiks pikemaltki rääkida, kuid jätkame veidi teise teemaga.
Üheks Hilja Aaltose teemaks on alati olnud ka ärkamine.
Kuulame ühe laulu, mis räägib ärkamise ootamisest.
See on tegelikult palve: "Anna vihma, Jumal".
Kõnnin siin ma, küsides, vaatan tasa, vaikides,
taevaserva jälgides: kuhu jäävad sademed.
Miks neid taevas kinni peab, põuapilvi nüüd vaid näen?
Kui vaid vihmapisarad voolaks alla, kastaks maad!
Anna vihma, Jumal! Süda ootab, igatseb.
Anna kastet Kolgatalt värskendama kuiva maad!
Tõstan pilgu põllule, viljapead ju valmis need,
lõikajaid me veel ei näe, Looja lastel väsin'd meel.
Risti juurde too meid taas, kus veel voolab allikas,
iga janu kustutab, Looja lapsed uuendab.
Anna vihma, Jumal! Süda ootab, igatseb.
Anna kastet Kolgatalt värskendama kuiva maad!
Tahan näha väge suurt, mis võib muuta inimest.
Veri võimsa väega murrab ikked maailma.
Issand siin nüüd põlvitan, muud ei oska, alistun
neisse kätesse ma jään, milles armijälgi näen.
Anna vihma, Jumal! Süda ootab, igatseb.
Anna kastet Kolgatalt värskendama kuiva maad!
Anna vihma, Jumal! Süda ootab, igatseb.
Anna kastet Kolgatalt värskendama kuiva maad!
- Selle laulu refrään ütleb:
Anna vihma, Jumal! Süda ootab, igatseb.
Anna kastet Kolgatalt värskendama kuiva maad!
Siin on tugev igatsus ärkamise järgi; et Jumal kohe meie seas tegutseks.
Mida sisaldab sinu jaoks sõna 'ärkamine'?
- Minu jaoks algab see alati minust. Kui arvan, et midagi peaks muutuma,
peaksin see kõigepealt olema mina.
Siin on kaks tasandit.
Ootan, et Soome inimesed hakkaksid end Jumala silmadega nägema.
Et nad näeksid oma olukorda veel paremini,
ka asju, mida pole kunagi varem nähtud.
Et kristlased näeksid, et vajavad Jeesust ja andeksandmist;
Et nad nutaksid oma mässu ja patu pärast.
Nad ei pea jääma sellesse nuttu, sest võivad andeks saades tõusta.
Arvan, et mina vajan seda vaimu vihma oma südames.
Põhimõtteliselt võin rääkida vaid iseenda eest,
kuid loomulikult soovin ma seda kõigile.
See, mida Jumal meile annab, ja mis Ta meis on,
on nii põhjatu. Tean, et seda on palju ja see ei lõpe
ning ma igatsen seda; tahan seda juurde.
Ma tean vähe, kuid tean, et seda on.
- Teine sellega liituv teema on Jeesuse tulemise ja taeva ootus.
Sellestki on siin laul.
Mida tähendavad sinu jaoks Jeesuse tulemise ootus ja taevas?
- See on Jumala tõotuse täitumine.
Igavik, taevas ja Jumala riik on tegelikult juba siin kohal,
kuna Püha Vaim on siin ja elab inimestes.
Kuid minus ja mu ümber on nii palju kõike koledat,
et vahel on hirmus vaadata.
Vahel tahaks, et see juba lõpeks ja saabuks täiuslik,
täiuslik armastus; ja et kuri saaks oma palga kätte.
Kui ütlen, et kuri saaks oma palga, mõistan, et minagi saan palga;
minuski elab patt. Kui kuri saab oma palga,
siis need kes soovivad andestust, võivad seda saada.
See on ka minu ainus lootus, ma ei saa osutada vaid teistele.
Ka minus on see probleem.
Kujutlen, et Jumal võib mõelda, et oleks kõik juba täiuslik,
ja et Tema võiks olla kõik kõiges, sest see on parim.
- Mõnede väitel ei tohi olla nii taevameelne, et maine ununeb.
Kas see tegelikult toimib või on hoopis nii,
et kõige taevameelsemad on maa peal kõige kasulikumad?
- Arvan, et on nii.
On kindlasti inimesi, kes peavad end mingil veidral viisil taevaelanikeks
ja unustavad, mis toimub siin ja praegu.
Kui taevas on sinu jaoks pidevalt reaalsuseks,
nagu oleks sul kaks paralleelset reaalsust,
muudab see sind elujaatavamaks. Sa ei karda.
Sa julged armastada ja teha. Sa elad.
- Kui ma ise tean, et minu patud on Jumala annina armu läbi andestatud,
et mind armastatakse ja olen teel Taevasse,
vabaneb iseenda upitamisest kindlasti energiat
ja saabub arusaam, et meie töö on nüüd teisi teenida.
- Jah. Neid teenida ja kaasa kutsuda, sest asjad on ju nii hästi.
See käibki kuulutamise kaudu. Räägid, kuidas asjad on.
Ka Hilja Aaltonen ütleb, et meie ülesanne on seda kuulutada
ja seejärel teenida.
See ongi elamine.
- Näidata inimestele argielus Jumala armastust.
- Aitäh saates osalemast!
Aitäh, et tegid meie rõõmuks plaadi
"Avatud taevas - laule Hilja Aaltose südamelt".
Õnnistust sinu reisidele nii Venemaal kui mujal!
Aitäh, head vaatajad, Piiblikohvikut jälgimast!
Nina laule võib kuulata plaadilt "Avatud taevas".
Palugem Jumalalt vihma, mida me maa ja süda pidevalt hädasti vajavad!
Kohtumiseni nädala pärast taas Piiblikohvikus!
Tõlge: Monika Jaaguri